text: অ্যামাং আস (; ) হচ্ছে একটি অনলাইন বহুখেলোয়াড় সামাজিক সিদ্ধান্তগ্রহণ গেম, যা মার্কিন গেম স্টুডিও ইনারস্লোথ দ্বারা প্রকাশিত। এই গেমটি ২০১৮ সালের ১৫ই জুন তারিখে মুক্তি পেয়েছে। এটি মহাকাশ ভিত্তিক একটি গেম, যেখানে খেলোয়াড়গণ দুই ধরনের একটি ভূমিকা গ্রহণ করে; অধিকাংশ খেলোয়াড় ক্রুমেটের এবং একটি নির্দিষ্ট সংখ্যক খেলোয়াড় ইম্পস্টারের ভূমিকা পালন করে থাকে।
  
  এই গেমে ক্রুমেটদের লক্ষ্য হচ্ছে ইম্পস্টারদের শনাক্ত করা, তাদের নির্মূল করা এবং বিদ্যমান কাজগুলো সম্পূর্ণ করা; অন্যদিকে ইম্পস্টারদের লক্ষ্য হচ্ছে ক্রুমেটদের সমস্ত কাজ শেষ করার পূর্বে গোপনে নাশকতা এবং হত্যা করা। ভোটের মাধ্যমে, ইম্পস্টার হিসেবে সন্দেহ করা খেলোয়াড়দের খেলা থেকে সরানো যেতে পারে। যদি সকল ইমপাস্টার নির্মূল করা হয় অথবা ক্রুমেটগণ সকল কাজ শেষ করে, তবে ক্রুমেটগণ জয়লাভ করে; অন্যদিকে যদি ইম্পস্টার এবং ক্রুমেটদের সংখ্যা সমান থাকে অথবা যদি কোনও সমালোচনামূলক নাশকতা অবলম্বিত হয়, তবে ইম্পস্টারগণ জয়লাভ করে।
  
  প্রাথমিকভাবে সামান্য মূলধারার দৃষ্টি আকর্ষণ করার জন্য ২০১৮ সালে প্রথম দিকে প্রকাশিত হওয়ার পরে, বেশ কিছু সুপরিচিত টুইচ স্ট্রিমার এবং ইউটিউবার এটি খেলার কারণে ২০২০ সালে এটি জনপ্রিয়তার শীর্ষে উঠেছিল। এই গেমটির জনপ্রিয়তার প্রতিক্রিয়া হিসেবে, ২০২০ সালের আগস্ট মাসে অ্যামাং আস ২ নামে একটি সিক্যুয়াল ঘোষণা করা হয়েছিল। তবে এক মাস পর, সেপ্টেম্বর মাসে, নির্মাতা প্রতিষ্ঠান ইনারস্লোথ সিক্যুয়ালের পরিবর্তে মূল গেমটির উন্নতির দিকে মনোনিবেশ করার কথা জানিয়ে তা বাতিল করে।
  
  গেমপ্লে
  আমাং আস হলো একটি মাল্টিপ্লেয়ার গেম, যেখানে চার থেকে দশজন খেলোয়াড় অংশগ্রহণ করতে পারে। প্রত্যেক খেলায় এই খেলোয়াড়দের মাঝে এক থেকে তিনজনকে উনিচ্ছাকৃতভাবে ইম্পোস্টার বা প্রতারক এবং বাকিদেরকে মহাকাশকর্মী হিসেবে বাছাই করা হয়। খেলাগুলি তিনটি মানচিত্রের মধ্যে একটিতে খেলা যেতে পারে: একটি মহাকাশযান (দ্য স্কেল্ড), একটি কেন্দ্রস্থান ভবন (মীরা এইচকিউ) অথবা একটি গ্রহ ভিত্তি-স্থাপন (পোলাস)। মহাকাশকর্মীদের মিনিগেমের রূপে মানচিত্রের চারিদিকে বিভিন্ন কাজ দেওয়া হয়, যার মধ্যে রয়েছে পুনরায় বৈদ্যতিক তারসমূহ ঠিক এবং যন্ত্রসমূহে জ্বালানী-প্রদান করার মতো গুরুত্বপূর্ণ প্রণালীর রক্ষণাবেক্ষণের কাজ করা। অন্যদিকে, প্রতারকদের মহাকাশকর্মীদের সাথে মিশে যাওয়ার জন্য নকল কাজের একটি তালিকা দেওয়া এবং মানচিত্রের প্রণালী, যাতায়াতকারী ভেন্ট, অন্য প্রতারকদের সনাক্ত এবং মহাকাশকর্মীদের হত্যা করার ক্ষমতা প্রদান করা হয়। যদি খেলোয়াড়দের মধ্যে একজন মারা যান, তারা ভূত রূপান্তরিত হয়ে যায়; ভূতেরা দেয়াল ভেত করে যাতায়াত করে পারে, কিন্তু তারা খুবই সীমিত অংশে অন্যদের সাথে যোগাযোগ করতে পারে এবং শুধুমাত্র অন্য ভূতদের ছাড়া সবার কাছে অদৃশ্য। ভূত ছাড়া অন্যান্য সকল খেলোয়াড়দের সীমিত দৃষ্টিকোণ আছে, যা তাদেরকে উপর-নিচ দৃষ্টিক্ষমতা থাকা সত্ত্বেও তাদের চারপাশে একটি নির্দিষ্ট অনবরুদ্ধ দূরত্বে দেখতে দিতে পারে।
  
  টীকা
  
  তথ্যসূত্র
  
  বহিঃসংযোগ
   
  
  বিষয়শ্রেণী:২০১৮-এর ভিডিও গেম
  বিষয়শ্রেণী:উইন্ডোজ গেম
  বিষয়শ্রেণী:আইওএস গেম
  বিষয়শ্রেণী:অ্যানড্রয়েড (অপারেটিং সিস্টেম) গেম
title: অ্যামাং আস